প্রথম ইনিংসে পিছিয়ে পড়ার শোধটা বল হাতে বেশ ভালোমতোই নিয়েছে মাইকেল ক্লার্কের দল। দুর্দান্ত বোলিং করে ইংল্যান্ডকে মাত্র ১৭৯ রানেই গুটিয়ে দিয়েছেন নাথান লায়ন ও মিচেল জনসন। ১৭৩ থেকে ১৭৯, এই ছয়টি রান সংগ্রহ করতেই শেষ পাঁচটি উইকেট হারিয়েছে ইংল্যান্ড। এর আগে তাদের টপ অর্ডারও হয়েছিল আকস্মিক বিপর্যয়ের শিকার। ৮৬ থেকে ৮৭ রান পর্যন্ত যেতেই ইংল্যান্ড খুইয়েছিল ওপেনার মাইকেল ক্যারবেরি, জো রুট ও ইয়ান বেলের উইকেট।